പാനിപൂരി വാങ്ങിയത് ഇഷ്ടമായില്ല ഭര്ത്താവിനോട് വഴക്കിട്ട് യുവതി ജീവനൊടുക്കി, ഭര്ത്താവ് അറസ്റ്റില് മഹാരാഷ്ട്രയില് പാനി പൂരി വാങ്ങിയതുമായി ബന്ധപ്പെട്ട് ഭര്ത്താവുമായുണ്ടായ തര്ക്കത്തെ തുടര്ന്ന് 23കാരി ആത്മഹത്യ ചെയ്തു. വീട്ടില് ഭക്ഷണം തയാറാക്കിയിരുന്നിട്ടും മുന്കൂട്ടി പറയാതെ അത്താഴത്തിന് പാനിപൂരി വാങ്ങികൊണ്ടുവന്നതിന് ഭര്ത്താവിനോട് വഴക്കിട്ട ശേഷമാണ് ആത്മഹത്യയെന്ന് പൊലീസ് പറഞ്ഞു. 23കാരിയായ പ്രതീക്ഷ സരവാദെയാണ് ഭര്ത്താവ് ഗഹിനിനാഥ് സരവാദെയുമായുള്ള തര്ക്കത്തെ തുടര്ന്ന് ജീവനൊടുക്കിയത്. 2019ലായിരുന്നു ഇവരുടെ വിവാഹം. ഇരുവരും തമ്മില് വഴക്ക് പതിവായിരുന്നുവെന്ന് അയല്വാസികള് പറഞ്ഞു.കഴിഞ്ഞ വെള്ളിയാഴ്ച, ഭാര്യയോട് പറയാതെ ഗഹിനിനാഥ് വീട്ടിലേക്ക് പാനിപൂരി വാങ്ങികൊണ്ടുവന്നു. എന്നാല് പ്രതീക്ഷ വീട്ടില് ഭക്ഷണം പാകം ചെയ്തിരുന്നു. ഇതേചൊല്ലി ഇരുവരും തമ്മില് വഴക്കുണ്ടായി. പിറ്റേദിവസം രാവിലെ പ്രതീക്ഷയെ വിഷം കഴിച്ച നിലയില് കണ്ടെത്തുകയായിരുന്നു. ഉടന് തന്നെ ആശുപത്രിയിലെത്തിച്ചെങ്കിലും ഞായറാഴ്ചയോടെ മരിച്ചു പൊലീസ് ഉദ്യോഗസ്ഥന് പറഞ്ഞു.ആത്മഹത്യ പ്രേരണ കുറ്റത്തിന് ഭര്ത്താവിനെ പൊലീസ് അറസ്റ്റ് ചെയ്തു.